

VLADA REPUBLIKE HRVATSKE

Zagreb, 15. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  Predlagatelj: | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog zaključka o prihvaćanju Drugog periodičnog izvješća o primjeni Međunarodnog pakta o gospodarskim, socijalnim i kulturnim pravima za razdoblje do 2020.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2021. donijela

**Z A K LJ U Č A K**

1. Prihvaća se Drugo periodično izvješće o primjeni Međunarodnog pakta o gospodarskim, socijalnim i kulturnim pravima za razdoblje do 2020., u tekstu koji je dostavilo Ministarstvo rada, mirovinskoga sustava, obitelji i socijalne politike aktom, KLASA: 080-01/16-01/67, URBROJ: 524-03-02-02/3-21-103, od 29. studenoga 2021.

2. Zadužuje se Ministarstvo rada, mirovinskoga sustava, obitelji i socijalne politike da, putem Ministarstva vanjskih i europskih poslova, dostavi Odboru za gospodarska, socijalna i kulturna prava Ujedinjenih naroda Izvješće iz točke 1. ovoga Zaključka, u prijevodu na engleski jezik.

3. Zadužuje se Ministarstvo rada, mirovinskoga sustava, obitelji i socijalne politike da o ovom Zaključku izvijesti nadležna tijela, nositelje izrade Izvješća iz točke 1. ovoga Zaključka.

|  |  |
| --- | --- |
| KLASA: |  |
| URBROJ: |  |
| Zagreb, |  |

PREDSJEDNIK

mr. sc. Andrej Plenković

**OBRAZLOŽENJE**

Temeljem odredbe članka 16. i 17. Međunarodnog pakta o gospodarskim, socijalnim i kulturnim pravima koji je na snazi u Republici Hrvatskoj temeljem notifikacije o sukcesiji („Narodne novine“ – Međunarodni ugovori, broj 12/93) propisana je obveza podnošenja izvješća o mjerama i politikama koje se poduzimaju u svrhu primjene odredbi Međunarodnog pakta o gospodarskim, socijalnim i kulturnim pravima usvojenog 16. prosinca 1966. (Službeni list SFRJ, br. 7/1971).

Republika Hrvatska podnijela je Inicijalno izvješće o ovom međunarodnom instrumentu 2000. godine.

Sukladno navedenome, Republika Hrvatska obvezna je podnijeti Drugo periodično izvješće za razdoblje do 2020. Navedeno Izvješće odnosi se na primjenu odredaba Međunarodnog pakta o gospodarskim, socijalnim i kulturnim pravima: pravo na samoodređenje, zabranu bilo kojeg oblika diskriminacije u ostvarenju zajamčenih prava iz ovog Pakta, rodnu ravnopravnost u uživanju prava iz Pakta, pravo na rad, pravo na uživanje pravednih i povoljnih radnih uvjeta, pravo na slobodu sindikalnog udruživanja, pravo na socijalnu sigurnost (uključujući socijalno osiguranje), pravo na osnivanje obitelji, uključujući osobitu zaštitu majki, djece i mladih, pravo na primjeren životni standard, uključujući minimalan dohodak, pravo na primjerenu hranu, stanovanje i pristup vodi te pravo na kontinuirano poboljšanje životnih uvjeta, pravo na zdravlje, pravo na obrazovanje, pravo sudjelovanja u kulturnom životu i pravo na uživanje u koristima znanstvenog napretka.

S obzirom na to da su zaključni komentari i preporuke Odbora za gospodarska, socijalna i kulturna prava iz 2001., Republika Hrvatska je u međuvremenu podnošenjem izvješća prema drugim međunarodnim instrumentima UN-a odgovorila na većinu navedenih primjedbi te se stoga u tekstu Drugog periodičnog izvješća upućuje na druga izvješća koja su u međuvremenu podnesena UN-u.

Slijedom navedenoga, predlaže se Vladi Republike Hrvatske prihvaćanje Drugog periodičnog izvješća o primjeni Međunarodnog pakta o gospodarskim, socijalnim i kulturnim pravima za razdoblje do 2020., koje je izradilo Ministarstvo rada, mirovinskoga sustava, obitelji i socijalne politike nadležno za međuresornu koordinaciju.